cyanic-selkie/wikianc huggingface dataset:
Տնտեսական, սոցիալական և մշակութային իրավունքների միջազգային դաշնագիր
Պահպանման վերահսկողություն
Մասնակից պետությունների կողմից դաշնագրի իրենց պարտականությունների և համապատասխան իրավունքների ու պարտականությունների իրականացման մակարդակին հետևում է Տնտեսական, սոցիալական և մշակութային իրավունքների կոմիտեն։
Իր գործունեության մեջ կոմիտեն հենվում է բազմաթիվ տեղեկատվական աղբյուրների վրա, ներառյալ զեկույցները, որոնք ներկայացրել են մասնակից պետությունները, և տեղեկությունները, որոնք ներկայացրել են Միավորված ազգերի կազմակերպության մասնագիտացված հիմնարկները՝ Աշխատանքի միջազգային կազմակերպություն, Միավորված ազգերի կրթական, գիտական և մշակութային կազմակերպություն, Առողջապահության համաշխարհային կազմակերպություն, ՄԱԿ-ի համաշխարհային պարենի և գյուղատնտեսության կազմակերպություն, ինչպես նաև ՄԱԿ-ի Փախստականների հարցերով գերագույն հանձնակատարի գրասենյակ, ՄԱԿ-ի Մարդկային բնակավայրերի ծրագիր և այլ հաստատություններ։
Տնտեսական, սոցիալական և մշակութային իրավունքների պահպանման միջազգային վերահսկողությունը սովորաբար կապված չէ անհատական բողոքների դիտարկման հետ։
Ջո Նյումեն
Ջոզեֆ Դուայթ Նյումեն (Joseph Dwight Newman, ), ամերիկացի ջազային շեփորահար, կոմպոզիտոր և մանկավարժ, որն առավել հայտնի է Քաունտ Բեյսիի հետ համագործակցության շնորհիվ։
Կենսագրություն և ստեղծագործություն
Ջո Նյումենը ծնվել 1922 թվականի սեպտեմբերի 7-ին, Լուիզիանա նահանգի Նոր Օռլեան քաղաքում, երաժիշտների ընտանիքում։ Մայրը Լուիզա Նյումեն էր, իսկ հայրը՝ Դուայթ Նյումենը, դաշնակահար էր ։ Երաժշտության առաջին դասերը ստացել է տենոր-սաքսոֆոնիստ և մելոֆոնիստ Դևիդ Ջոնսի մոտ, որը Լուի Արմսթրոնգի աշակերտներից էր ։ Ավարտել է Ալաբամայի համալսարանը ։ Սովորելու ընթացքում միացել է համալսարանական «The Bama State Collegians» խմբին. դառնալով լիդեր՝ խմբի հետ միասին մասնակցել է մի շարք երաժշտական շրջագայությունների։
1941-1943 թվականներին Նյումանը համագործակցել է Լիոնել Հեմփթոնի հետ, այնուհետև պայմանագիր է կնքել Քաունտ Բեյսիի հետ, որի հետ համագործակցել է ընդհանուր առմամբ տասներեք տարի , սակայն դրանք հաճախ են ընդհատվել կարճատև ընդմիջումներով։ Համագործակցել է նաև Իլինոյս Ջեքեթի (սաքսոֆոն), Փոլ Քուինիչեթի (տենոր-սաքսոֆոնիստ), Միլտ Ջեքսոնի (վիբրաֆոն), Թոնի Սքոթի (կլառնետ), Էնդի Կիրկի (սաքսոֆոն, տուբա) և ուրիշների հետ ։ Բեյսիի հետ երկրորդ անգամ համագործակցելու ընթացքում, որը տևել էր մոտավորապես ինր տարի (1952-1961 թվականներ), նա ձայնագրություններ է արել փոքր խմբերի համար, որտեղ լիդեր էր։ Նյումենը նվագել է նաև 1962 թվականին Բենի Գուդմենի Խորհրդային Միությունում անցկացվող շրջագայության ընթացքում ։
1961 թվականին Նյումենը հեռացել է Բեյսիի կոլեկտիվից և հետագայում նվագել է Բրոդվեյի ներկայացումներում։ Ձայնագրվել է այնպիսի արտիստերի հետ, ինչպիսիք են Ջուդի Գառլենդը, Թոնի Բենեթը, Ֆրենկ Սինատրան, Արետա Ֆրանկլինը և Քուինսի Ջոնսը ։ 1961 թվականին Նյումենը օգնել է ստեղծել «Jazz Interactions» կազմակերպությունը, որի նախագահն է դարձել 1967 թվականին։ Նրա կինը՝ Ռիգմոր Ալֆրեդսոն Նյումենը, նշանակվել է գործադիր տնօրեն։ Jazz Interactions-ը բարեգործական կազմակերպություն էր, որի նպատակն էր նպաստել երիտասարդ և տաղանդավոր երաժիշտների զարգացմանն ու առաջխաղացմանը։ Այն տրամադրում էր ինֆորմացիոն ծառայություններ, դպրոցներում և քոլեջներում անցկացնում էր ջազի վարպետության դասեր, իսկ ավելի ուշ կազմակերպությունը կազմել է իր սեփական Jazz Interaction Orchestra նվագախումբը, որի համար Նյումենը ժամանակին գրել է մի շարք ստեղծագործություններ ։
Նյումենը և Բիլլի Թեյլորը միասին մի շարք ջազի դասընթացներ են անցկացրել ։ Նա շրջագայություններ է ունեցել նաև Բեննի Քարթեր ի հետ և մասնակցել է միջազգային փառատոնների ։
1970-ական և 1980-ական թվականներին Ջո Նյումենը շրջագայել է ողջ աշխարհով և ձայնագրվել է մի շարք ընկերությունների համար։ 1975 թվականին նա դարձավ New York Jazz Repertory Company-ի նվագախմբի անդամ և այս անգամ արդեն նրանց հետ շրջագայել է ԽՍՀՄ-ում ։
1991 թվականին երաժիշտը կաթված էր տարել, ինչի արդյունքում ձեռք էր բերել ծանր հաշմանդամություն։ Մահացել է 1992 թվականի հուլիսի 4-ին Նյու Յորքում հիվանդության բարդացումից ։
Որպես սեսիոնային երաժիշտ
Մեննի Ալբամի հետ Լորես Ալեքսանդրիայի հետ Ջին Ամոնսի հետ Քաունտ Բեյսիի նվագախմբի հետ Լուի Բելլսոնի և Ջին Կռուպի հետ Բոբ Բրուքմայերի հետ Ռեյ Բրայանտոնի հետ Բեննի Քարթերի հետ Բակ Քլեյթոնի հետ Արնետ Կոբի հետ Էլ Քոնի հետ Հենք Կրոֆորդի հետ Էդի Դևիսի հետ Բո Դիդլիի հետ Դեքստեր Գորդոնի հետ Ֆրեդի Գրինի հետ էլ Գրեյի հետ Էդի Հարիսի հետ Քոլմեն Հոքինսի հետ Ջոնի Հոջեսի հետ Միլտ Ջեքսոնի հետ Իլինոյ Ջեքետի հետ Էդի Ջեֆերսոնի հետ Բեդ Ջոնսոնի հետ Ջեյ-Ջեյ Ջոնսի հետ Էտ Ջոնսի հետ Քուինսի Ջոնսի հետ Իրեն Կրալի հետ Յուզեֆ Լատիֆի հետ Մենդել Լոուի հետ Ջունիոր Մենսոնի հետ Հերբի Մենի հետ Ջեք Մաքդաֆի հետ Հարի Մաքֆարլանդի հետ Ջիմի Մաքգրիֆի հետ Ջեյ Մաքշենի հետ Modern Jazz կվարտետի հետ Ջեյմս Մուդիի հետ Օլիվեր Նելսոնի հետ Դևիդ Նյումենի հետ Բադի Ռիչի հետ Ջերեմ Ռիչարդսոնի հետ Շիրլի Սքոթի հետ Ջիմմի Սմիթի հետ Դակոտա Սթեյթոնի հետ Սոնի Սթիտ ի հետ Քլարկ Թերիի և Չիկո Օ՚ֆերիլլի հետ Էդի Վինսոնի հետ Ֆրենկ Ուեսսի հետ Լարի Վիլիսի հետ Քեյ Ուինդինգի հետ
Հղումներ
Կատեգորիա:20-րդ դարի կոմպոզիտորներ Կատեգորիա:Կաթվածից մահացածներ Կատեգորիա:Կոմպոզիտորներ այբբենական կարգով Կատեգորիա:Ամերիկացի կոմպոզիտորներ
(7146) Կոնրադին
(7146) Կոնրադին (Konradin), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,008077 ա. մ., առավելագույնը մոտենում է 2,6608 ա. մ. հեռավորության վրա և հեռանում 3,3554 ա. մ. ։ Արեգակի շուրջ մեկ ամբողջական պտույտ է կատարում 1905,6 երկրային օրվա ընթացքում, իր ուղեծրով շարժվելով միջինում 0,188917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,43° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոստոնի պաշարում
Բոստոնի պաշարում (Siege of Boston), Ամերիկայի Միացյալ Նահանգների անկախության պատերազմի սկզբնական տարբերափուլը, որի ժամանակ նորանգլիական աշխարհազորայինները, ովքեր նախկինում կռվում էին մայրցամաքային զորքերում, Ջորջ Վաշինգտոնի հրամանատարությամբ 11 ամսում պաշարում են քաղաքը և ստիպում բրիտանացիներին նահանջեկ։
Պատմություն
Բոստոնի պաշարումը սկսվել է 1775 թվականի ապրիլի 19-ին՝ Լեկսինգթոնի և Կոնկորդեի ճակատամարտերից անմիջապես հետո։ Մասաչուսեթսի բազմաթիվ համայնքների ամերիկացի ապստամբները շրջապատել են Բոստոնը և փակել են քաղաքը արտաքին միջավայրի հետ կապող ցամաքային ճանապարհը։ Բրիտանացի զինվորները կարողանում էին զինվորներին ուղարկել ռազմի դաշտ միայն ծովի միջոցով։
Մայրցամաքային կոնգրեսը որոշում է ստեղծել աշխարհազորայինների բանակ՝ հիմնվելով մայրցամաքային բանակի վրա, ինչպես նաև Ջորջ Վաշինգտոնին նշանակել բանակի գլխավոր հրամանատար։
1775 թվականի հունիսին բրիտանացիները գրավում են Բանկեր Հիլլը և Բրիձ Հիլլը, սակայն կորուստների թիվը շատ մեծ էին, իսկ ձեռքբերումներինը՝ աննշան։ Այդ ամենը խանգարում էր բրիտանական ուժերին ընդհատել քաղաքի պաշարումը։
Նոյեմբերին Ջորջ Վաշինգտոնը ուղարկում է նախկին գրքավաճառ Հենրի Նոքսային Բոստոն ծանր հրետանի բերելու, որը ներխուժել էր Տիկոնդերոգայի նավահանգիստ։ Տեխնիկապես բարդ և պատասխանատու ռազմագործողության ժամանակ Նոքսային հաջողվում է ստանալ մեծ քանակությամբ զինամթերք, որի ընդհանուր զանգվածը կազմում էր 60 տոննա։
Բրիտանացի զորահրամանատար Ուիլյամ Հաուն, հասկանալով, որ այլևս չի կարող պահել քաղաքը, որոշում է տարհանել բրիտանական զորքերին Բոստոնից։ Բրիտանական զորքերը վերջնականապես լքում են Բոստոնը 1776 թվականի մարտի 17-ին։
Գրականություն
Կատեգորիա:Մեծ Բրիտանիայի ճակատամարտեր Կատեգորիա:ԱՄՆ-ի ճակատամարտեր
Դուվալի
Դուվալի, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Հայ գիր
«Հայ գիր», գեղարվեստական, հասարակական-գիտական ամսագիր։
Պատմություն
Լույս է տեսել 1938-1944 թվականներին Բեյրութում։ Տնօրեն-խմբագիրը եղել է Վազգեն Այգունին (Պաղճյան)։
Տպագրել է հիմնականում Սիրիայի և Լիբանանի երիտասարդ գրողների ստեղծագործություններ, դրանց վերաբերյալ գրախոսականներ։ Կարևոր տեղ է հատկացրել խորհրդահայ գրականությանը, լուսաբանել Հայաստանի մշակութային վերելքը։ Խրախուսել է հայ և արաբ ժողովուրդների բարեկամությունը, թարգմանաբար ներկայացրել ժամանակակից արաբական գրականության նմուշներ։ Անդրադարձել է նաև արևմտաեվրոպական գրականությանը և արվեստին, տպագրել հոդվածներ գրական շարժումների, գեղանկարչության և արվեստի մյուս բնագավառների վերաբերյալ։
Կատեգորիա:Հայկական պարբերականներ
Խորվաթները Սերբիայում
Խորվաթները Սերբիայում համարվում են ազգային փոքրամասնություն։ Ազգային փոքրամասնության կարգավիճակ ստացել է 2002 թվականին ։ Ըստ 2011 թվականի մարդահամարի, Սերբիայում բնակվում են 57 900 խորվաթներ, որոնցից 54 785 մարդ՝ Վոևոդինայում և Բելգրադում։
Ժողովրդագրություն
Սերբիայի խորվաթների համար պոպուլյացիոն աճը բնորոշ էր մինչև 1960-ական թվականները, ապա թվային կրճատումը կապված է բնական աճի դանդաղեցմամբ, արտագաղթի և էթնիկ պատկանելության փոփոխությամբ։ Մարդահամարի տվյալներով՝ 1948 թվականին Սերբիայում ապրում էր 169 864 մարդ, իսկ ըստ 1991 թվականի մարդահամարի՝ 105 406 խորվաթական ազգության անձինք, որ կազմել է 2,6 %, իսկ 1,1 %-ը կազմել է Սերբիայի բնակչությունը։
Հարավսլավիայի բնակչության մարդահամարի ժամանակ  1948-1991 թվականների ժամանակահատվածում խորվաթներին վերագրել են և բունևների և շոկցիների էթնիկ խմբերը։ Այս պահին, շատ շոկցիներ իրենց համարում են խորվաթներ, իսկ բունևների մեծ մասը իրեն համարում է առանձին էթնոս։
1991 թվականից հետո տեղի է ունենում Սերբիայի խորվաթական բնակչության թվաքանակի կտրուկ նվազում, որը Հարավսլավիայի պատերազմների հետ կապված լարվածություն է առաջացնում ազգամիջյան հարաբերություններում, և, առաջին հերթին, Խորվաթիայի պատերազմում ։ 1992 թվականի ամռանը 10 000-ից ավելի խորվաթներ Վոևոդինայից փոխանակել են իրենց անշարժ գույքը Խորվաթիայի սերբերի անշարժ գույքի հետ և, ընդհանուր առմամբ, շուրջ 20 000 խորվաթների լքել են Սերբիան ։ Ըստ Վոևոդինայի խորվաթների Ժողովրդավարական դաշինքի ներկայացուցիչների պնդումների այդ ընթացքում Սերբիան լքել են ավելի քան 50 000 խորվաթներ  ։
Խորվաթները Սերբիայում կենտրոնացած են հիմնականում Վոևոդինայի ինքնավար երկրամասում, որտեղ, ըստ 2011 թվականի մարդահամարի ապրում էին 47 033 կամ 81,2 % Սերբիայի խորվաթները։ Առավելագույն խորվաթական բնակչությունը գերակշռուում է Վոևոդինայում, որտեղ 1961 թվականին եղել են՝ 19, 1981 թվականին՝ 18, 1991 թվականին՝ 12: Կոսովոյի և Մետոխիայում 1961 և 1981 թվականներին 7 բնակավայրերում գերակշռում էին խորվաթները, իսկ Կենտրոնական Սերբիայում նման բնակավայրեր ընդհանրապես չեն եղել։
Սերբիայում խորվաթների թվաքանակը
Լեզու
Խորվաթերենը Վոևոդինայի ինքնավար երկրամասի պաշտոնական լեզուն է։
Ծանոթագրություններ
Կատեգորիա:Սերբիայի ազգեր
Օրեշկի (գյուղ, Վյազեմսկի շրջան)
Օրեշկի (Орешки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Եզնձոր
Եզնձոր, գյուղ կամ վայր Արևմտյան Հայաստանում, Էրզրումի վիլայեթի Կամախի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Քեմահի շրջանի համայնքներ
Հին Կիոտոյի մշակույթի հուշարձաններ (Կիոտո, Ուձի և Օցու)
Հին Կիոտոյի մշակույթի հուշարձաններ (Կիոտո, Ուձի և Օցու քաղաքներում), ՅՈՒՆԵՍԿՕ-ի Համաշխարհային ժառանգության օբյեկտ։ Ներառում է 17 առանձին օբյեկտ Ճապոնիայի երեք քաղաքում՝ Կիոտոյում և Ուջիում (երկուսն էլ մտնում են Կիոտոյի վարչատարածքային միավորի կազմում), ինչպես նաև Օցույում (Սիգայի պրեֆեկտուրա)։ Դրանցից 13-ը բուդդայական տաճարներ են, երեքը՝ սինտոիստական, իսկ մեկն էլ՝ ամրոց։ Օբյեկտի շինություններից 38–ն ունեն «Համաժողովրդական սեփականություն» կարգավիճակը, 160-ը՝ «Մշակութային ժառանգության կարևոր օբյեկտ», 8 այգի՝ «Լանդշաֆտային արվեստի գլուխգործոց» և 4 այգի՝ «Բարձր գեղարվեստական արժեքի ճարտարապետական համալիր»։ Օբյեկտը Համաշխարհային ժառանգության ցանկում ընդգրկվել է 1994 թվականին։
Ընտրության չափանիշներ
Կիոտոյի պատմական կառույցների մեծ մասը զերծ է մնացել ավերումից. այստեղ չի եղել ո՛չ պատերազմ, ո՛չ արշավանք։ Երկրորդ համաշխարհային պատերազմի տարիներին, երբ ճապոնական խոշոր քաղաքները համատարած ռմբակոծվում էին դաշնակիցների օդուժի կողմից, Կիոտոն զերծ է մնացել ավիահարվածներից՝ հետագայում ատոմային ռմբահարության նշանակետ դարձնելու նկատառումով։ Ի վերջո, ԱՄՆ-ի ռազմական նախարար Հենրի Սթիմսոնի միջամտությամբ, որը նախկինում իր դիվանագիտական ծառայության ընթացքում բազմիցս եղել էր Կիոտոյում և ցանկացել է փրկել քաղաքի մշակութային հարուստ ժառանգությունը, Կիոտոն հանվել է ատոմային ռմբահարման ենթակա ճապոնական քաղաքների ցուցակից և փոխարինվել Նագասակիով ։  Ներկայումս այս քաղաքում ավելի շատ մշակութային ժառանգության օբյեկտներ կան, քան Ճապոնիայի որևէ այլ վայրում։ Հին Կիոտոյի մշակույթի հուշարձանները (Կիոտո, Ուջի և Օցու քաղաքներում) թվագրվում են 10-19-րդ դարերին։ Դրանք արտացոլում են իրենց դարաշրջանի մշակույթն ու կենցաղը։ ՅՈՒՆԵՍԿՕ-ի ընտրության գործընթացում ևս նշվել է այս վայրերի պատմական կարևորությունը տարածաշրջանի զարգացման մեջ ։
Արտաքին հղումներ
Կատեգորիա:ՅՈՒՆԵՍԿՕ-ի Համաշխարհային ժառանգություն
Կարտոֆիլշմարրեն
Կարտոֆիլշմարրեն (կարտոֆիլի շմարրեն Kartoffelschmarrn, Erdäpfelschmarrn), մելշփայձե կարտոֆիլ, որը հիմնված է Նիժնի Նովգորոդի, վերինֆալցյան և ավստրիական խոհանոցների վրա։ Կարտոֆիլշմարրեն հիմնականում մատուցվում է որպես մսային ուտեստների խավարտ, բայց նաև որպես անկախ երկրորդ ճաշատեսակ՝ բանջարեղենով, սոուսով կամ ապֆելմուսով կամ դեսերտով, աղացած ընկույզով, չամիչով, ռոմով և շաքարի փոշիով ։
Ընդհանուր իմաստով շմարրենը գերմաներեն նշանակում է «մանրուք», «անհեթեթություն», փոքր նշանակություն կամ քիչ արժեք ունեցող մի բան ,իսկ գաստրոնոմիայի մեջ դա վերաբերում է սովորաբար աղանդերային ուտեստին, որը մատուցվում է մոտավորապես «պատառոտված», «պոկված» կամայական ձևի կտորների։ Ավստրիական խոհանոցում «կայսերական » կայզերշմարնը քաղցր ձվածեղի և նրբաբլիթի միջև նշանակում է, որը բաժանված է թավայի մեջ փոքր կտորների, կան նաև սպիտակաձավար կամ դարչինով եփած սեմոլինի բաղադրատոմսեր ։
Գրականություն
Կատեգորիա:Ավստրիական խոհանոց Կատեգորիա:Բավարիայի խոհանոց Կատեգորիա:Կարտոֆիլով ուտեստներ Կատեգորիա:Խավարտներ
Հարավային դաշնային համալսարան
Հարավային դաշնային համալսարան, ՀԴՀ (Южный федеральный университет, ЮФУ), դաշնային համալսարան Ռուսաստանում, որը տեղակայված է Ռոստովի մարզի Դոնի Ռոստով և Տագանրոգ քաղաքներում։ Ռուսաստանի գիտակրթական խոշոր կենտրոններից է։
Հարավային դաշնային համալսարանի պատմությունը սկսվում է 1915 թվականից, երբ Ռուս-վարշավական Կայսերական համալսարանի (կառուցվել է 1817 թվականին Ռուսաստանի կայսր Ալեքսանդր I-ը) ֆակուլտետները սկսել էին տեղափոխվել հարավ։ Վարշավայի համալսարանի Դոնի Ռոստով տեղափոխելու նախաձեռնողը Նիկոլայ Պարիսկին է եղել (1858-1923)։ 20-րդ դարի ընթացքում համալսարանը մի քանի անգամ անվանափոխվել է։ «Կրթություն» ազգային ծրագրի շրջանակներում Ռուսաստանի Դաշնության կառավարության 2006 թվականի նոյեմբերի 23-ի որոշմամբ ՀՖՀ-ի կազմում ընդգրկվել են Ռոստովի պետական համալսարանը, Տագանրոգի ռադիոտեխնիկական պետական համալսարանը, Ռոստովի պետական մանկավարժական համալսարանը և Ռոստովի ճարտարապետության և արվեստի պետական ակադեմիան։
Ընդհանուր տեղեկություն
2016 թվականի դրությամբ՝ համալսարանի կազմի մեջ են ներառվել 5 ակադեմիա, 16 ուսումնական ինստիտուտ, 6 ֆակուլտետ, 6 մասնաճյուղ և 2 ներկայացչություն, ինչպես նաև 19 նորարարական-տեխնոլոգիական և գիտաուսումնական կենտրոն, 3 գիտահետազոտական ինստիտուտ, թանգարան և Կրթության ռուսական ակադեմիայի շրջանային գիտական կենտրոնը։ 2016 թվականի դրությամբ՝ համալսարանում ուսանել են ավելի քան 29 000 ուսանող։
2014 թվականին «Էքսպերտ ՌԱ» գործակալությունը համալսարանին շնորհել է մակարդակային «С» որակակարգը, որը նշանակում է շրջանավարտների նախապատրաստման «բարձր մակարդակ» ։
2015 թվականի նոյեմբերի 19-ին բացվել է Նեյրոտեխնոլոգիայի ընկալման և ճանաչման լաբորատորիան, որը զբաղվում է պոտենցիալ վտանգավոր նյութերի մեթոդների և արագ հայտնաբերման միջոցների մշակմամբ։ Դա հեռանկարային հետազոտությունների ֆոնդի և Հարավային դաշնային համալսարան միասնական ծրագիրն է ։
2016 թվականը ՀՖՀ-ն ԲՐԻԿՍ երկրների լավագույն համալսարանների վարկանիշում զբաղեցրել է 85-րդ տեղը ։
Արտաքին հղումներ
Կատեգորիա:Ռուսաստանի համալսարաններ Կատեգորիա:Ռոստովի մարզ Կատեգորիա:Դոնի Ռոստով Կատեգորիա:1915 հիմնադրումներ Կատեգորիա:Ռուսաստանի բարձրագույն ուսումնական հաստատություններ Կատեգորիա:1915 հիմնադրումներ բարձրագույն ուսումնական հաստատություններ
Ծովատառեխով բնանկար
Ծովատառեխով բնանկար, կենցաղային բնանկարի տեսակ։ Նկարը հանրաճանաչ է դարձել XVII դարում։
Ծովատառեխը բնանկարչության մեջ առավել հաճախ պատկերված առարկաներից է ։
Սիմվոլիզմ
Հոլանդական բնանկարչության մեջ, որին բնորոշ են սիմվոլիզմը և այլաբանությունը, «ծովատառեխով բնանկարներն» ունեցել են սրբազան ենթատեքստ․ ձուկը, հացը և գինին քրիստոնեական խորհուրդ ունեն։ Հին շրջանի նկարներում առարկաները դասակարգվում էին կանոններին համապատասխան։ Համեստ և պարզ «նախաճաշը» հասարակության զուսպ կենցաղի արտահայտություն էր, իսկ նկարի խորհուրդը հասանելի էր տվյալ դարաշրջանի մարդկանց։ Օրինակ, Պիտեր Կլասի նկարներում ծովատառեխը խորհրդանշում է Քրիստոսին, հացը և գինին՝ Հաղորդությունը։ Դանակը զոհողություն է խորհրդանշում, կիտրոնը՝ երկնային հաճույքների անցավորություն, կեղևապատ ընկույզը՝ հոգի՝ պարուրված մեղքերով, խաղողը՝ աստվածային հովանավորություն։
Դավիթ Շտերենբերգի բնանկարներում ծովատառեխը սովահար մարդու անհագ տենչն է, այն տարիների թշվառության և կարիքի մարմանավորումը ։
«Տիպիկ ռուսական բնանկար»
«Տիպիկ ռուսական բնանկար» կամ «հարբած բնանկար», օղու և որոշ ուտեստների՝ այդ թվում ծովատառեխի նկար։ Խորհրդային դարաշրջանում օղիով և ծովատառեխով բնանկարները շատ տարածված են եղել։ Այս ժանրով ստեղծագործում էին ինչպես սոցռեալիզմի ներկայացուցիչները, այնպես էլ՝ նանկոնֆորմիստները ։
Հեղինակներ
Այս սյուժեին անդրադարձել են նաև հետևյալ նկարիչները ։
Արտաքին հղումներ
Կատեգորիա:Նկարների ցանկեր Կատեգորիա:Բնանկարներ
Բաբոլ
Բաբոլ քաղաք Իրանի հյուսիսում՝ Մազանդարանի նահանգում։ Բնակչությունը ըստ 2005 թվականի տվյալների կազմում է 204 878 մարդ ։
Աշխարհագրություն
Բաբոլը տեղակայված է Կասպից ծովից 24 կմ հարավ, Բաբոլ լճի ափին։
Պատմություն
Բաբոլը հիմնադրվել է 16-րդ դարում։ Որպես քաղաք հիմնադրել է Ֆաթ ալի Շահի օրոք (1797—1834)։ Աբբաս I Սեֆիը կառավարել է քաղաքի պալատը։ Այդ պալատի մնացորդները մինչև հիմա կան։
Տնտեսություն
Սնունդ, թեթև արդյունաբերություն, գյուղատնտեսություն (աճող նարինջի, կիտրոնների, մանդարինների, բրնձի արտադրություն, թեյ, ծխախոտ, բամբակ, կենաֆ)։ Առաջ ապրանքները արտահանում էին Բաբոլսեր նավահանգստի միջոցով, որը գտնվում էր Կասպից ծովում, բայց երբ ծովի մակարդակը իջավ, այն կորցրեց իր իմաստը։ Հիմա այդ տեղում գտնվում է օդանավակայան։ Բաբոլը համարվում է կարևոր առևտրական կենտրոն երկրի հյուսիսում։
Կրթություն
Բաբոլում գտնվում են մի քանի բարձրագույն ուսումնական հաստատություններ, այդ թվում բժշկական համալսարան՝ Մազանդարանի համալսարանը։
Գրականություն
Կատեգորիա:Իրանի քաղաքներ
Հոգևոր հայրենիք
«Հոգևոր հայրենիք», մշակութային ամսաթերթ։ Հայաստանի ազգային գրադարանի պաշտոնաթերթ։
Պատմություն
Լույս է տեսել 2004-2015 թվականներին Երևանում։ Հիմնադիր-խմբագիր՝ Դավիթ Սարգսյան, խմբագիրներ՝ Մանուկ Մուրադյան, Վառլեն Ալեքսանյան։
Անդրադարձել է գրքին և գրադարանային ոլորտին առնչվող խնդիրներին, գրահրատարակչական գործին, ՀՀ գիտակրթական և մշակութային նորություններին, հոբելյանական միջոցառումներին, անվանի մարդկանց։ Պարբերաբար ներկայացել է ՀՀ-ում և Սփյուռքում լույս տեսած և գրադարան մուտք գործած գրքերի ցանկերը։ Անվճար բաժանվել է որոշակի կազմակերպությունների ու անձանց։
Կատեգորիա:Հայկական պարբերականներ Կատեգորիա:Հայկական մշակութային պարբերականներ
Աստերոիդների ցանկ (233101-233200)
Աստերոիդների ցանկ (233001-233100) * Աստերոիդների ցանկ * Աստերոիդների ցանկ (233201-233300)
Չերվոնովլադիմիրովկա (գյուղ, Նովայա Օդեսայի շրջան)
Չերվոնովլադիմիրովկա (Червоноволодимирівка), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1895 թվականին։
2001 թվականի տվյալներով Չերվոնովլադիմիրովկա գյուղում բնակվում էր 364 մարդ։ Բնակավայրը զբաղեցնում է 1,33 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովայա Օդեսայի շրջանի բնակավայրեր Կատեգորիա:Ուկրաինայի գյուղեր Կատեգորիա:1895 թվականին հիմնադրված բնակավայրեր
Օրեշկի (գյուղ, Ստարիցկի շրջան)
Օրեշկի (Орешки), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 1997 թվականին գրանցված տվյալներով կազմում էր 201 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Ստարիցկի շրջանի բնակավայրեր
The Bell
The Bell, ռուսալեզու ինտերնետ-հրատարակություն և տեղեկագիր ։ Հիմնադրվել է 2017 թվականի հունիսի 6-ին լրագրող Ելիզավետա Օսետինսկայայի կողմից ։
Պատմություն
«The Bell» (thebell.io) նախագիծը  ստեղծվել է ՌԲԿ-ի նախկին գլխավոր խմբագիր, «Վեդոմոստի» -ի և Forbes-ի ռուսական տարբերակի նախկին գլխավոր խմբագիր Ելիզավետա Օսետինսկայայի կողմից ԱՄՆ Սթենֆորդի համալսարանում 2016-2017 թվականներին Knight Journalism Fellowship ծրագրով Ստենֆորդի համալսարանում փորձաշրջան անցնելու ժամանակ ։ Ըստ Օսետինսկայայի նախագիծը ծրագրի փորձ է ։ The Bell-ը էլեկտրոնային փոստով նորությունների և առցանց հրատարակություն է։ Նախագիծը ստեղծվել է Axios, The Information, Finimize և The Skimm նմուշներով։ Պարբերականը մասնագիտանում է բիզնես նորությունների վրա։ Գլխավոր խմբագիրը Իրինա Մալկովան է ։ Նախագիծը մեկնարկել է Օսեթինսկայայի ծանոթների գումարով ։ Պարբերականում աշխատում են 7 աշխատակիցներ, որոնք նախկինում աշխատել են Republic, Reuters ՌԲԿ-ում ։ The Bell-ը համագործակցում է Setka ընկերության հետ տեխնիկական հարցերով ։ Հրապարակման շրջանակներում կա Ելիզավետա Օսետինսկայայի հեղինակային նախագիծը «Ռուսական նորմեր»՝ հարցազրույց ռուսական ծագմամբ գործարարների հետ, ովքեր հաջողությունների են հասել արտասահմանում ։
Լսարան
2017 թվականի դեկտեմբերի դրությամբ փոստային առաքանու The Bell-ի լսարանը կազմում է օրական 15 000 մարդ : 2020 թվականի հուլիսի դրությամբ Telegram - ի պաշտոնական ալիքում ավելի քան 40 հազար բաժանորդ կա ։
AWK
AWK, մեկնաբանվող սկրիպտային լեզու է՝ ըստ առաջադրված շաբլոնների մուտքային հոսքի (օրինակ, տեքստային ֆայլ) տողային հավաքման և մշակման համար։ Օգտագործվում է bash (sh) սկրիպտներում։ AWK անունը կազմվել է լեզվի ստեղծողների անվանական սկզբնատառերով՝ Ալֆրեդ Վ. Ահո, Փիթեր Ջ. Վեինբերգեր և Բրայեն Վ. Կերնինգհան։ AWK-ի առաջին տարբերակը գրվել է 1977 թ. AT & T Bell լաբորատորիայում։
Ծրագրի կառուցվածքը
AWK-ն դիտարկում է մուտքային հոսքը որպես գրառումների ցուցակ։ Յուրանաքնչյուր գրառում բաժանվում է դաշտերի։ Այս ինֆորմացիայի հիման վրա կատարվում է ծրագրավորողի կողմից որոշակի մշակման ալգորիթմ։ Գրառումների բաժանումը լռելյայն համարվում է նոր տողի սիմվոլը, այսինքն գրառումները դրանք նույնն են ինչ-որ տողերը, դաշտերի բաժանարարները՝ բացատի կամ տաբուլյացիայի սիմվոլները՝ կամ այդպիսի սիմվոլների հաջրդականությունը։ Բաժանարար-սիմվոլները կարելի է ծրագրում հստակ որոշել։ Դաշտերի բաժանարար-սիմվոլները կարելի է գտնել հրամանների տողում։ AWK-ծրագիրը կազմված է օպերատորներից (կանոններից), որոնք ունեն այս տեսքը. շաբլոն {գործողություն} շաբլոն {գործողություն} . . . Ամեն գրառում հերթականությամբ համեմատվում է բոլոր շաբլոնների հետ, և ամեն անգամ երբ այն համապատասխանում է շաբլոնին, կատարվում է պահանջվող գործողությունը։ Եթե շաբլոնը նշված չէ, ապա գործողությունը կատարվում է ցանկացած գրառման համար։ Իսկ եթե նշված չէ գործողությունը, ապա արտածվում է գրառումը։ AWK ծրագրում գոյություն ունի նաև 2 նախանշված'  և   շաբլոնները։   շաբլոնը կատարվում է մուտքային հոսքի մշակումից առաջ։  -ը՝ մուտքային հոսքի վերջին գրառման մշակումից հետո։ Գործողությունը կարող է բաղկացած լինել օպերատորների հաջորդականություններից՝ բաժանված կետ-ստորակետով, տողի տեղափոխմամբ կամ փակող փակագծով։
for (ինդեքսային ձև)
Պարբերություն for, ինդեքսային զանգվածների մշակմանն նպատակաուղղված ձև, ունի հետևյալ տեսքը.
Օրինակներ
«Hello world!» BEGIN{print "Hello World!"; exit} Ամենաերկար տողի երկարության տպում. { if (length($0) > max) max = length($0) } END { print max } 80 սիմվոլից ավելի երկարության բոլոր տողերի տպում. { if (length($0) > 80) print $0 } Ոեկուզ և մեկ դաշտ ունեցող բոլոր տողերի տպում. { if (NF > 0) print $0 } Ֆայլում տողերի քանակի տպումը. END { print NR } 3-ին բազմապատիկ համարով տողերի տպումը. { if (FNR%3==0) print $0 } Առաջին երեք դաշտերին հաջորդող մուտքային տողի մնացորդի տպում { match($0,/[ \t]*[^ \t]*[ \t]*[^ \t]*[ \t]*[^ \t]*[ \t]*/) print substr($0,1+RLENGTH) }
Զաքարի
Զաքարի, գյուղ Արևմտյան Հայաստանում, Էրզրումի վիլայեթի Կամախի գավառակում ։
Թուրքերը գյուղը կոչում էին Զաքարքյոյ։
Բնակչություն
Ըստ տարբեր աղբյուրների գյուղն ուներ 12-50 տուն բնակիչ` հիմնականում հայեր։
Պատմամշակութային կառույցներ
Զաքարին ուներ հայկական եկեղեցի։
Կրթություն
Գյուղում գործում էր փոքրիկ վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Բենջամին Հոչքիս
Բենջամին Հոչքիս (Benjamin Berkeley Hotchkiss, ), ամերիկացի կոնստրուկտոր, բազմաթիվ նորույթներ է մշակել և արտադրել հրետանու և հրաձիգային զենքի բնագավառում։ Ժամանակին նրա ստեղծած 37 մմ տրամաչափի թնդանոթը մեծ համբավ է ձեռք բերել, որը հատկապես մեծ տարածում է գտել նավատորմի մեջ։ Մահից հետո նրա գործը շարունակել է «Հոչքիս և Քո» բաժնետիրական ընկերությունը (1887 թվականից), որն ուներ գործարան Փարիզի մերձակայքում գտնվող Սեն Դենի կոմունայում և մասնաճյուղ Անգլիայում, որը հատուկ զբաղվում էր գնդացիրների արտադրությամբ, ներառյալ` զենիթային զենքերը։ Առաջին համաշխարհային պատերազմի ընթացքում Ֆրանսիայում արտադրված 87,000 գնդացիրներից 47.000-ը Հոչքիսի համակարգեր էին։ Ռուս-ճապոնական պատերազմի ընթացքում 1904-1905 թվականներին, նրա զենքերը կազմում էին Ռուսաստանի կայսերական նավատորմի արագ կրակի գրեթե միակ հրետանին ։
Ամերիկա
Բենջամին Բերկլի Հոչքիսը ծնվել է 1826 թվականի հոկտեմբերի 1-ին, Կոնեկտիկուտ նահանգի Ուոթերթաուն քաղաքում (ԱՄՆ)։ Մանկության տարիներին նա տեղափոխվել է Շարոն, որտեղ նրա հայրն ուներ նորարարական մասեր և մեխանիզմներ արտադրող արհեստանոց։ Այնտեղ փոքրիկ Բենջամինը հետաքրքրվել է զենքի և պայթուցիկ նյութերի նախագծմամբ, ինչը որոշել է նրա հետագա ճակատագիրը։ 1850-ական թվականների սկզբին նա որպես զինագործ աշխատանքի է անցել Հարթֆորդի գործարաններից մեկում, որտեղ զբաղվում էր Colt ատրճանակների և Winchester հրացանների արտադրությամբ ։
Ֆրանսիա
Հոչքիսի նոր ընկերության առաջին գյուտը միտրալեզան էր՝ բազմալար ատրճանակը, որն ուներ հինգ տակառ և կարող էր կրակել րոպեում 80 արկ արագությամբ ավելի քան 1500 մ հեռավորության վրա։ Այն արտադրվել է մի քանի փոփոխություններով, որոնք տարբերվում էին տակառների տրամագծով՝ 37 մմ և 40 մմ ցամաքային զորքերի, ինչպես նաև 47 մմ և 57 մմ ռազմածովային մարտերի համար։ 1875 թվականին ընկերությունը տեղափոխվել է Փարիզին մոտ գտնվող Սեն Դենիս։
Հիշատակ
Նրա կինը՝ Մարիա Բիսել Հոչքիսը, հիմնել է Հոչքիսի գրադարանը Շերոնում, Կոնեկտիկուտ նահանգում, և Հոչքիսի դպրոցը՝ նույն նահանգի Լեյքվիլ քաղաքում։
Էդվարդ Աչեսոն
էդվարդ Աչեսոն (Edward Goodrich Acheson, ), ամերիկացի քիմիկոս։
Ենգիջան
Ենգիջան, գյուղ Արևմտյան Հայաստանում, Կիլիկիայի Ուրֆայի նահանգում ։
Էդվարդ Աչեսոն
Կենսագրություն
Ծնվել է Փենսիլվանիա նահանգի Վաշինգտոն քաղաքում։ Աչեսոնը սիլիցիումի կարբիդի սինթեզի գործընթացի գյուտարարն էր, որը կրում է նրա անունը և մինչ օրս օգտագործվում է սիլիցիումի կարբիդի (կարբորունդ) արտադրության համար։ 1908-1909 թվականներին եղել է Էլեկտրաքիմիական ընկերության նախագահ ։
Ենգիջան
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Էդվարդ Աչեսոն
Ծանոթագրություններ
Կատեգորիա:Ամերիկացի քիմիկոսներ Կատեգորիա:Ամերիկացի գյուտարարներ Կատեգորիա:Ամերիկացի ճարտարագետներ
Ենգիջան
Ծանոթագրություններ
Կատեգորիա:Արևմտյան Հայաստանի գյուղեր
Արարտու
Արարտու, լեռ Հայկական լեռնաշխարհում։ Հիշատակվում է Ուրարտական աղբյուրներում։ Ուսումնասիրողները նույնացնում են Կորդվաց լեռնահամակարգի Արարադ լեռան հետ ։
Ծանոթագրություններ
Կատեգորիա:Հայկական լեռնաշխարհի լեռներ
Տուք (Կալվադոսի գավառ)
Տուք (Touques), համայնք Ֆրանսիայի Ստորին Նորմանդիա մարզի Կալվադոս գավառում ։
Աշխարհագրություն
Գտնվում է Փարիզ քաղաքից 175 կմ արևմուտք, Կան քաղաքից` 39 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հովասափ
Հովասափ, 13-րդ դարի 2-րդ կեսի մանրանկարիչ։ Կիլիկիայի մանրանկարչության դպրոցի ներկայացուցիչ։
Կենսագրություն
1273 թվականին Սկևռայում Հովասափի ծաղկած Ավետարանի (Ստամբուլի Թոփգաբու Սարայ թանգարան, ձեռ. № 122) խորանների, 4 ավետարանիչների դիմանկարների, անվանաթերթերի, տերունական պատկերների («Ծնունդ», «Մկրտություն») և լուսանցազարդերի մերձավորությունը «Սմբատ Սպարապետի Աւետարանի» որոշ ձևավորումների հետ ենթադրում է, որ Հովասափինն են նաև այդ ձեռագրի Մատթեոս և Մարկոս ավետարանիչների դիմանկարները։
Հավանորեն Հովասափն է հեղինակը նաև 1270 թվականին Գռներում ընդօրինակված Աստվածաշնչի (Մատենադարան, ձեռ. № 345) Մատթեոսի դիմանկարի։ 1273 թվականի Ավետարանի համանուն պատկերների հետ են նույնանում Կոպիտառում ընդօրինակված ստույգ թվական չունեցող Ավետարանի (Նոր Ջուղայի մատենադարան, ձեռ. № 57/161) «ԾՆունդ» և «Մկրտություն» մանրանկարները։
Հովասափի մանրանկարների զարդաձևերը կիրառել են 13-րդ դարի 2-րդ կեսի կիլիկյան մանրանկարիչները։
Կադրեձատե
Կադրեձատե (Cadrezzate), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը 1577 մարդ է։ Բնակչության միջին խտությունը՝ 315 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 21020։ Հեռախոսային կոդը՝ 00331։
Ծանոթագրություններ
Կատեգորիա:Իտալիայի բնակավայրեր
It’s Probably Me
«It's Probably Me» (Հավանաբար, դա ես եմ), բրիտանացի ռոք երաժիշտ Սթինգի երգը, որը թողարկվել է 1992 թվականին։ Երգի ձայնագրությանը մասնակցել են Էրիկ Կլեպտոնը, Մայքլ Քեյմենը և Դեյվիդ Սենբորնը։ Երգի սկզբնական տարբերակը թողարկվել է որպես «Մահացու զենք 3» ֆիլմի սաունդրեք ։ Ինչպես նաև այն հայտնվել է երաժշտի լավագույն հիթերի մեջ՝ Fields of Gold։ The Best of Sting 1984–1994։
Ստեղծման պատմություն
Երաժշտությունում օգտագործվում են լեյտմոտիվներ, որոնք առկա էին նաև «Մահացու զենք 3» ֆիլմում (թողարկված 5 տարի շուտ)։ Տեսահոլովակում նկարահանվել են Էրիկ Կլեպտոնը, Մայքլ Քեյմենը և Դեյվիդ Սենբորնը։ Տեսահոլովակը մոնտաժի էր ենթարկվել երաժիշտների ստուդիայում, դրա հետ մեկտեղ առկա են որոշ կադրեր ֆիլմից։ Սթինգը երգը գրեց 1993 թվականին իր Ten Summoner's Tales ալբոմիի համար, բայց արդեն մի քանի երաժիշտների հետ։
Տարեկան սանդղակ
{|class="wikitable sortable" !Հիթեր (1992) !Հորիզոնական
Աղբյուրներ
Կատեգորիա:Ջազ Կատեգորիա:Ռոք երգեր Կատեգորիա:Սթինգի երգեր Կատեգորիա:Մահացու զենք (ֆիլմաշար)
Ժան Բատիստ Սեյ
ժան Բատիստ Սեյ, ֆրանսիացի լիբերալ տնտեսագետ, քաղաքատնտեսության պրոֆեսոր (1819)։
Եղել է ազատ առևտրի ու տնտեսական կյանքին պետության չմիջամտելու կողմնակից։ Գլխավոր աշխատությունն է «Քաղաքատնտեսության տրակտատը․․․» (1803 թվական)։ Քաղաքատնտեսությունը բաժանել է երեք ինքնուրույն մասի՝ արտադրություն, բաշխում և սպառում։ Կապիտալիստական արտադրության օրենքները համարել է հավիտենական։ Հակադրվել է Դավիթ Ռիկարդոյի արժեքի աշխատանքային տեսությանը, որպես արժեքի հիմք ընդունել ապրանքի օգտակարությունը, արտադրության ծախսերը, պահանջարկի ու առաջարկի հարաբերակցությունը։
Ձևակերպել է «շուկայի օրենքը» (Սեյի օրենք), ըստ որի, արդյունքների փոխանակության շնորհիվ գնումն ու վաճառքն իբր ինքնաբերաբար հավասարակշռվում են։ Օրենքի իմաստն այն է, որ ազատ մրցակցության պայմաններում գերարտադրության ընդհանուր ճգնաժամերի առաջացումը հնարավոր չէ, այսինքն՝ ստացված ապրանքների արժեքը արտահայտվում է համախառն եկամուտներով և դրանցով գնվում են ապրանքները՝ ըստ արժեքի։ Նա հնարավոր էր համարվում գերարտադրության ճգնաժամ առանձին ապրանքների գծով։
Նա շահույթը քննարկել է այնպես, ինչպես որ այն հանդես է գալիս իրականում, այսինքն՝ եկամտի ու տոկոսի ձևով։ Եթե տոկոսը կապիտալի ծառայությունների դիմաց տրվող վճարն է, ապա ձեռնարկատիրական եկամուտը ռիսկի դիմաց տրվող վարձատրությունն է։ Այսինքն այն յուրահատուկ վարձատրություն է, որը տրվում է ձեռնարկատիրոջը։
Ծանոթագրություններ
Կատեգորիա:Ֆրանսիացի տնտեսագետներ Կատեգորիա:Պեր Լաշեզ գերեզմանատանը թաղվածներ Կատեգորիա:19-րդ դարի տնտեսագետներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Ֆրանսիացի թարգմանիչներ Կատեգորիա:Ֆրանսիացի լրագրողներ
Քարե ծաղիկը (ֆիլմ)
«Քարե ծաղիկը» («Каменный цветок», այլ անվանում՝ «Ուրալյան զրույց», «Уральский сказ»), ֆիլմ-հեքիաթ, որ նկարահանել է ռեժիսոր Ալեքսանդր Պտուշկոն 1946 թվականին։ Պավել Բաժովի համանուն պատմվածքի էկրանավորումն է, որն իր հերթին հիմնված է Ուրալի տարածաշրջանի ռուսական բանահյուսության վրա։ Այն ներառում է նաև սյուժետային տարրեր «Պղնձի լեռան տիրուհին» և «Վարպետ արհեստավորը» հեքիաթներից ։
«Քարե ծաղիկը» ֆիլմը թողարկվել է «Մոսֆիլմի» կողմից 1946 թվականի ապրիլի 28-ին ։ Խորհրդային Միության առաջին գունավոր ֆիլմն է, որը նկարահանվել է Գերմանիայից վերցված Agfacolor նեգատիվ ժապավենով և ընդգրկվել է 1946 թվականի Կաննի կինոփառատոնի ծրագրում ։ Այն հաջողություն է ունեցել վարձույթում 1946 թվականին ԽՍՀՄ-ում, այն դիտել է 23,17 միլիոն հանդիսատես ։
Սյուժե
Սլիշկո պապը պատմում է հին-հին հեքիաթ քարի վրա փորագրող զարմանալի վարպետի մասին։ Դեռևս մանկության տարիներին վարպետ Դանիլան սովորել է քարի հմուտ մշակման գաղտնիքները։ Նրա յուրաքանչյուր աշխատանք արժանանում է համընդհանուր հիացմունքի, այդ թվում նաև իր հարսնացու՝ Կատենկայի կողմից։ Բայց Դանիլը գոհ չէ, նա ցանկանում է հասնել կատարելության։ Պղնձի լեռան տիրուհին վարպետին կանչում է դեպի ստորգետնյա թագավորություն, որպեսզի նա ստեղծի քարե ծաղիկ, որը չի տարբերվի իսկականից։ Նա կարծում է, որ իր գեղեցկությունը, անասելի հարստությունները և բարձրագույն վարպետության հասնելու հնարավորությունը Դանիլին կստիպեն մոռանալ մարդկանց աշխարհը և հավերժ մնալ իր իշխանության ներքո։ Սակայն տիրուհին չի կարողանում գրավել վարպետի սիրտը, և նա Դանիլին թույլ է տալիս վերադառնալ մարդկանց աշխարհ, որտեղ Կատենկան ապարդյուն փորձում էր գտնել իր սիրելիին։ Դանիլան իր հետ տանում է նաև իր սովորած քարի գաղտնիքը։
Ստեղծման պատմություն
Աշխատանքի սկզբում նկարիչներ Միխայիլ Բոգդանովը և Գենադի Մյասնիկովը ճանաչողական այց են կատարել Ուրալ Պավել Բաժովի ուղեկցությամբ, որի հիման վրա ստեղծվել է գունավոր էսքիզների շարք՝ «Սուտակե քարանձավ» («Рубиновый грот»), «Կապույտ քարանձավ» («Синий грот»), «Բյուրեղապակե քարանձավ» («Хрустальный грот») և «Դահանակե քարանձավ» («Малахитовый грот»): Կոստյումներն ու դեկորացիաները պատրաստվել են «Բարրանդով» (Չեխոսլովակիա) կինոստուդիայում, այնտեղ էլ նկարահանվել է քարանձավային ինտերիերը։
Երկար ճանապարհի տպավորությունը, որն անցնում էր ստորգետնյա «դահլիճներով»՝ լազուրիտե, սուտակե, դահանակե, բյուրեղապակե, ստացվել է հնարամիտ և խնայողական կառուցողական լուծման շնորհիվ։ Նկարիչների նկարներով ստուդիայում պատրաստել են չորս դեկորատիվ դրվագներ, որոնք եղել են տարբեր հանքանյութերի բյուրեղների մեծ չափերով նմանակումներ։ Դրանք համադրելով շարժական (սայլակներում տեղադրված) կամարների վրա, լրացնելով ապակուց, ցելոֆանից, ստանիոլից մանր դետալներով, փոխելով լուսավորությունն ու գունային զտիչները, հաջողվել է նկարահանել գունային առումով առավել հագեցած դրվագը։
Լրացուցիչ փաստեր
Վերականգնվել է 1964 թվականին։
Վերաթողարկում
1990-ական թվականներին թողարկվել է տեսաերիզներով PAL համակարգով, «Ֆորմատ Ա», 2000-ական թվականներին DVD-ով թողարկվել է վերականգնված տարբերակը։
Արտաքին հղումներ
Կատեգորիա:1946 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային ֆիլմեր Կատեգորիա:Մանկական ֆիլմեր Կատեգորիա:Ռուսերեն ֆիլմեր Կատեգորիա:Ֆանտաստիկ ֆիլմեր
Իգնատ Նազարով
Կենսագրություն
Իգնատ Նազարովը ծնվել է Դոնի Ռոստովում բանվորի ընտանիքում։ Խորհրդային Միության կոմունիստական կուսակցությանն անդամագրվել է 1929 թվականին, նույն թվականից էլ սկսել է տպագրվել։ 1938 թվականին ավարտել է Մոսկվայի կինեմատոգրաֆիայի համամիութենական պետական ինստիտուտին կից կինոակադեմիան։
Ստեղծագործություն
Մարդասիրությամբ և հայրենասիրությամբ տոգորված ստեղծագործություններում Իգնատ Նազարովը ցույց է տվել խորհրդային ժողովրդի հերոսությունը Ռուսաստանի քաղաքացիական և Հայրենական մեծ պատերազմներում, ինչպես նաև իր ժամանակակից երիտասարդության կյանքը։ Նազարովը սիրել է պատմական սյուժեները, փորձել է պահպանել շարադրանքի վավերականությունը, թեպետ նրան բնորոշ էր նաև բանաստեղծականությունը։
Նազարովը «Պանֆիլովցիները» դրամայի (1963, «Սերգեյ Լազո» ռադիոպիեսի (1971), «Կրակն իր վրա» հերոսական կատակերգության (1962), «Տատյանա» (1936), «Փոքր քույր» (1959) «Սեփական ցանկությամբ» (1976) պիեսների, «Սարսափելի գտածո» (1954), «Մեկ հասկը դեռևս հաց չէ», «Թեյ խմելը փայտ կոտրել չէ» (1943) և «Ուղևորներ» կատակերգությունների, «Մարուսյա» (1962) և «Ժողովուրդն անմահ է» հերոսական դրամաների, ինչպես նաև այլ ստեղծագործությունների հեղինակ է։ Նրա գրչին է պատկանում նաև «Մայր. Դոնում քաղաքացիական պատերազմի տարիները» դրամատիկ նորավեպը։
Իգնատ Իվանովիչ Նազարովի «Սերգեյ Լազո», «Ապստամբություն Վոլգայում», «Զինվորի ծնունդը», «Կրակն իր վրա» պիեսները 1981 թվականին լույս են տեսել մեկ գրքով։
Արտակ Ղուլյան
Կենսագրություն
Ծնվել է 1958 թվականի դեկտեմբերի 28-ին, Լեռնային Ղարաբաղի Շահումյանի շրջանի Գյուլիստան գյուղում, ուսուցիչների ընտանիքում։ 1976 թվականին ոսկե մեդալով ավարտել է տեղի միջնակարգ դպրոցը։ 1976-1981 թթ. սովորել է Երևանի Պոլիտեխնիկական ինստիտուտի ճարտարապետաշինարարական ֆակուլտետի ճարտարապետության բաժնում։ 2006 թվականին ավարտել է ԵրՃՇՊՀ դոկտորանտուրան։ 2013 թվականին, Հայաստանի անկախության հռչակման 22-րդ տարեդարձի կապակցությամբ, բազմամյա վաստակի և ստեղծագործական նվաճումների համար արժանացել է Հայաստանի վաստակավոր ճարտարապետի կոչման ։ Նույն թվականին, ճարտարապետության և քաղաքաշինության բնագավառում՝ Մայր Աթոռ Սուրբ Էջմիածնի Վաչե և Թամար Մանուկյան մատենադարանի համար ճարտարապետ Արտակ Ղուլյանն արժանացել է ՀՀ պետական մրցանակի ։ 2014 թվականին, ճարտարապետության միջազգային ակադեմիայի մոսկովյան մասնաճյուղի նիստի որոշմամբ՝ ընտրվել է ակադեմիայի անդամ, պրոֆեսորի կոչումով։ Ամուսնացած է, ունի երկու որդի և չորս թոռ։
Աշխատանքային գործունեություն
1981-1988 թթ. աշխատել է ԵրՊԻ ճարտարապետության ամբիոնում, նախ՝ որպես լաբորանտ, ապա՝ ճարտարապետության կաբինետի վարիչ, միաժամանակ դասավանդելով ճարտարապետական նախագծման հիմունքներ առարկան։ 1988-1991 թթ. ՀՀ գիտությունների ազգային ակադեմիայի արվեստի ինստիտուտի ճարտարապետության բաժնի գիտական աշխատակից։ 1991-1994 թթ. Հայաստանի Հանրապետության Հուշարձանների պահպանության վարչության գիտաարտադրական արվեստանոցի միջնադարի բաժնի վարիչ։ 1994 թվականից ՀՀ գիտությունների ազգային ակադեմիայի Արվեստի ինստիտուտի ճարտարապետության բաժնի ավագ գիտական աշխատակից է։ 1988-2010 թթ. համատեղությամբ դասավանդել է ԵրՊԻ, ԵրՃՇԻ, ԵրՃՇՊՀ այժմ՝ ՃՇՀԱՀ ճարտարապետության տեսության, պատմության և հուշարձանների վերականգնման ամբիոնում։ 2002 թվականից նույն ամբիոնի դոցենտ է. ղեկավարում է կուրսային և դիպլոմային նախագծեր հուշարձանների վերականգնման թեմաներով, ինչպես նաև ասպիրանտներ՝ ճարտարապետության տեսության ու պատմության գծով։
Ծանոթագրություններ
Կատեգորիա:Հայ ճարտարապետներ Կատեգորիա:ՀՀ վաստակավոր ճարտարապետներ Կատեգորիա:ՀՊՃՀ շրջանավարտներ Կատեգորիա:ՀՀ պետական մրցանակի դափնեկիրներ Կատեգորիա:Գյուլիստան գյուղում ծնվածներ Կատեգորիա:Էթնիկ հայ ճարտարապետներ
Վագանիչի
Վագանիչի (Ваганичі), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Վագանիչի գյուղում բնակվում էր 492 մարդ։ Բնակչության խտությունը կազմում էր 86,21 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Գորոդնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1718 թվականին հիմնադրված բնակավայրեր
Տվերի մարզ
Տվերի մարզ (Тверская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Տվեր քաղաքը։
Սահմանակից է Մոսկվայի, Յարոսլավլի, Վոլոգդայի, Նովգորոդի, Սմոլենսկի և Պսկովի մարզերի հետ։
Վարչական բաժանում
1803 - 1918 թվականներին Մարզը ներառում էր 12 գավառներ.
[[Պատկեր:Карта-схема по двухверстной карте Тверской губернии 1853г..jpg|thumb|400px|Սխեմատիկ քարտեզ, կազմված 1853 թվականի Տվեր գավառի երկշերտ տեղագրական սահմանային քարտեզի թերթերի համադրության հիման վրա, որը հրապարակվել է Ալեքսանդր Իվանովիչ Մենդեի (Մենդտ) ղեկավարությամբ http://boxpis.ru/gk-g/www_2tv_site.php?u=wiki-shema&l=35.375976&b=57.332451&m=7&dl=0.0005150&db=0.0027210&nm=0&nm2=4
Կատեգորիա:Տվերի մարզ Կատեգորիա:Ռուսաստանի դաշնային բաժանում
Ատմեկ (լեռ)
Ատմեկ, լեռ Հայկական լեռնաշխարհի հյուսիսային կողմում, Արսիան-Սողանլու լեռնահամակարգում ։
Ծանոթագրություններ
Կատեգորիա:Հայկական լեռնաշխարհի լեռներ
Վեսկովո
Վեսկովո (Веськово), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 83 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Կալդետաս
Կալդետաս (, Caldetas), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում ։ Մունիցիպալիտետը գտնվում է Մարեսմե շրջանում։ Բնակչությունը կազմում է 2 783 մարդ 2010 թվականի մարդահամարի տվյալների համաձայն, իսկ տարածքը կազմում է 0,90 կմ²։ Հեռավորությունը կենտրոնից կազմում է 40 մ։
Արտաքին հղումներ
Կատեգորիա:Բարսեոնայի բնակավայրեր
Սկանդինավյան լեռներ
Սկանդինավյան լեռներ, լեռնային համակարգ Սկանդինավյան թերակղզում։ Երկարությունը մոտ 1700 կմ է, լայնությունը՝ հյուսիսում 200-300 կմ, հարավում մինչև 600 կմ, բարձրությունը՝ մինչև 2470 մ (Գալհյոպիգեն լեռ)։ Սկանդինավյան լեռների խիստ կտրտված լեռնաճյուղերը զառիվայր իջնում են դեպի Նորվեգական ծով՝ առաջացնելով բազմաթիվ հրվանդաններ, թերակղզիներ, կղզիներ, խոր հովիտներ և ֆիորդեր։ Սկանդինավյան լեռների ռելիեֆը հնագույն սառցադաշտերի գործունեության հետևանքով հարթվել է։ Նրա ձևավորման գործում կարևոր դեր ունեն ջրային էրոզիան, ձյան և սառցադաշտերի գործունեությունը։ Սկանդինավյան լեռների բնորոշ են Սկանդինավյան (վահանաձև) տիպի ժամանակակից սառցադաշտեր։ Օգտակար հանածոներից կան երկաթի, պղնձի, տիտանի, պիրիտի հանքանյութեր։ Գետերը կարճ են, ջրառատ, սահանքավոր։ Կան տեկտոնասառցադաշտային ծագման բազմաթիվ լճեր և ջրվեժներ։ Լանջերը (300-1100 մ բարձրությունները) ծածկված են ասեղնատերև անտառներով, ավելի վեր՝ լեռնային տունդրայով և մարգագետիններով։
Կատեգորիա:Եվրոպայի լեռնաշղթաներ Կատեգորիա:Սկանդինավիա Կատեգորիա:Նորվեգիայի լեռներ Կատեգորիա:Շվեդիայի լեռներ
Հայ տպագրության տարեգիրք
Պատմություն
Լույս է տեսնում 1925 թվականից (մինչև 1995-ը՝ «Տպագրության տարեգիր») Երևանում՝ պրակներով։ Ներկայացնում է տվյալ ժամանակահատվածում գրապալատի ստացած՝ Հայաստանում և Սփյուռքում լույս տեսած պարբերական և ոչ պարբերական հրատարակությունների, ինչպես նաև համաշխարհային մամուլում Հայաստանի և հայ ժողովրդի մասին հրապարակված հոդվածների մատենագիտությունը։
Ներառում է «Գրքի տարեգիրքը» (1925 թվականից), «Ամսագրային հոդվածների տարեգիրքը» (1939 թվականից), «Լրագրային հոդվածների տարեգիրքը» (1949 թվականից), «Գրախոսությունների տարեգիրքը», «Նոտագրական հրատարակությունների տարեգիրքը» (երկուսն էլ՝ 1951 թվականից), «Սփյուռքահայ մամուլի տարեգիրքը», «Ատենախոսությունների տարեգիրքը» (երկուսն էլ՝ 1995 թվականից)։
Կատեգորիա:Հայկական տպագրություն
Թան (Կամախի գավառ)
Թան, գյուղ Արևմտյան Հայաստանում, Էրզրումի վիլայեթի Կամախի գավառակում ։
XIX դարի վերջին թուրքաբնակ էր ։
Ծանոթագրություններ
Կատեգորիա:Արևմտյան Հայաստանի գյուղեր
(7147) Ֆեյթ
(7147) Ֆեյթ (Feijth), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,425355 ա. մ., առավելագույնը մոտենում է 1,9629 ա. մ. հեռավորության վրա և հեռանում 2,8878 ա. մ. ։ Արեգակի շուրջ մեկ ամբողջական պտույտ է կատարում 1379,63 երկրային օրվա ընթացքում, իր ուղեծրով շարժվելով միջինում 0,26094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,82° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գլաքարեր և կաղնի
«Գլաքարեր և կաղնի» (Les rochers avec chêne, Rocks with Oak Tree կամ ), նիդերլանդացի գեղանկարիչ Վինսենթ վան Գոգի կտավը։ Նկարվել է 1888 թվականի հուլիսին Առլում։ Կտավը գտնվում է Հյուստոնի գեղեցիկ արվեստների թանգարանի հիմնական ցուցասրահում, եվրոպական արվեստի բաժնում։ Այն համարվում է թանգարանի ամենահայտնի ցուցանմուշներից մեկը ։
Նկարագրություն
«Գլաքարեր և կաղնի» կտավը նկարվել է 1888 թվականի ամռանը, երբ Վինսենթ վան Գոգը ապրում էր Ֆրանսիայի հարավային Առլ քաղաքում։ Առլյան ժամանակաշրջանը համարվում է գեղանկարչի կյանքի ամենաարգասաբար ստեղծագործական շրջանը ։ Կտավին պատկերված բնապատկերը գտնվում էր Մոնմանժուր (Montmajour կամ ) լեռնային տեղանքում, որը տեղակայված էր Առլից մի քանի կիլոմենտր դեպի հարավ  ։ Միևնույն ժամականաշրջանին են վերաբերում Մոնմանժուրի տեսակների ուրվագծերի շարքը, որը պահպանվում է Ամստերդամի Վինսենթ վան Գոգի թանգարանում ։
Հետաքրքիր փաստեր
Կտավն այնքան է դուր եկել Տեո վան Գոգին (նկարչի եղբորը), որ նա կախել է այն «Սերմնացանը» նկարի կողքին։ Վերջինս Տեոյի կողմից ճանաչվել է գեղանկարչի գլուխգործոցը ։
Արտաքին հղումներ
Կատեգորիա:1888 նկարներ Կատեգորիա:Վինսենթ վան Գոգի նկարներ Կատեգորիա:Հյուսթոնի գեղեցիկ արվեստների թանգարանի նկարներ Կատեգորիա:Բնանկարներ
Իրինա Բոլոտցևա
Իրինա Բոլոտցևա (Ирина Петровна Болотцева, ), ռուս արվեստագետ, մանկավարժ, թանգարանի աշխատակից, հասարակական գործիչ։ Յարոսլավլի մշակությի և արվեստի մասնագետ, Յարոսլավլի սրբանկարչության հայտնի հետազոտող։ Արվեստագիտության թեկնածու (1984) ։
Յարոսլավլվի արվեստի թանգարանի բաժնի վարիչ, Յարոսլավլի պետական համալսարանի դասախաոս (1973-1986, ընդմիջումներով)։
Կենսագրություն
Իրինա Բոլոտցևան ծնվել է 1944 թվականի հոկտեմբերի 26-ին Լենինգրադում, ՌԽՍՖՀ՝ զինծառայողների ընտանիքում։ 1949 թվականին ընտանիքը տեղափոխվել է Յարոսլավլ։ 1964 թվականին ավարտելով Յարոսլավի Ալեքսանդր Պուշկինի անվան № 43 դպրոցը՝ Իրինա Բոլոտցևան 1965 թվականին ընդունվել է ԽՍՀՄ գեղարվեստի ակադեմիայի Լենինգրադի գեղանկարչության, քանդակագործության և ճարտարապետության ինստիտուտ և 1971 թվականին այն ավարտել է՝ «Կերպարվեստի պատմություն և տեսություն» մասնագիտությամբ։ Բոլոտցևայի դիպլոմը նվիրված է եղել 17-րդ դարի սրբանկարիչ Ֆյոդոր Զուբովի ստեղծագործությանը։
Հիշատակ
1996 թվականից սկսած Յարոսլավի արվեստի թանգարանում՝ Մետրոպոլիայի պալատներում անցկացվում են ամենամյա «Բոլոտցևյան ընթերցումները»՝ գիտական կոնֆերանսներ հին ռուսական արվեստի ուսումնասիրության խնդիրների վերաբերյալ՝ նվիրված Յարոսլավլի պատկերագրության հետազոտող Իրինա Պետրովնա Բոլոտցևայի հիշատակին։ Նրանց նյութերով լույս է տեսնում ամենամյա գիտական տպագիր հրատարակություն՝ «Գիտական ընթերցումների ժողովածու»։
Բոլոտցևյան ընթերցումների 16-րդ կոնֆերանսին, որոնք անցկացվել են 2011 թվականի 18-19 մարտին, ներկայացվել են Մոսկվայի, Սանկտ Պետերբուրգի, Յարոսլավլի, Ռոստովի, Բրյանսկի, Վյատկայի, Կալուգայի, Կոստրոմայի, Տվերի, Տուլայի, Ուգլիչի հետազոտողների զեկույցները։
Արտաքին հղումներ
Կատեգորիա:Արվեստագիտության թեկնածուներ Կատեգորիա:Ռուս արվեստաբաններ Կատեգորիա:Կին գիտնականներ Կատեգորիա:Ռեպինի անվան ինստիտուտի շրջանավարտներ Կատեգորիա:Խորհրդային արվեստաբաններ Կատեգորիա:Խորհրդային գիտնականներ Կատեգորիա:Ռուս գիտնականներ Կատեգորիա:20-րդ դարի գիտնականներ Կատեգորիա:Ռուս մանկավարժներ Կատեգորիա:Ռուս հասարակական գործիչներ Կատեգորիա:Բնօրինակում անաղբյուր հոդվածներ
Ենիջե (Ուրֆայի նահանգ)
Ենիջե, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
へ
Հիրագանայում՝ へ, կատականայում՝ ヘ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «hէ» տառակապակցությանը և Միջազգային հնչյունական այբուբենի /he/ ձայնին։